Onni Alhonen

Onni Waldemar Alhonen (4. syyskuuta 1897 Helsinki – 9. kesäkuuta 1930 Helsinki) oli suomalainen taidemaalari, pilapiirtäjä ja kuvittaja.

Köyhään työläisperheeseen syntynyt Alhonen jäi orvoksi jo pikkupoikana. Kansakoulun jälkeen hän opiskeli Taideteollisen keskuskoulun iltakursseilla 1912–1914 ja Suomen Taideyhdistyksen piirustuskoulussa 1915–1916. Alhonen osallistui Suomen Taiteilijain näyttelyihin vuosina 1917, 1918 ja 1920. Pilapiirtäjänä ja kuvittajana hän käytti nimimerkkejä ”Väinö Alhonen” ja ”V. Alhonen”. Hänen piirroksiaan julkaistiin lähinnä sosialidemokraattisissa lehdissä. Niitä ilmestyi muun muassa pilalehti Kurikassa vuodesta 1920 lähtien.

Alhonen kuoli 33-vuotiaana keuhkotautiin. Hänet on haudattu Malmin hautausmaalle.

Lähteet

Aiheesta muualla 

Suomalaiset taidemaalarit
Suomalaiset pilapiirtäjät
Suomalaiset kuvittajat
Suomen Sosialidemokraattisen Puolueen jäsenet
Vuonna 1897 syntyneet
Vuonna 1930 kuolleet